《还京乐 丙戍小住都门，匆匆脂辖，怅然有作》
清代·周之琦

凤城路，习见依依巷陌如故里。趁絮泥消尽，任教日访，琴尊欢事。

望旧巢天际。金莲对烛光生蕊。禁漏短，争许袖惹，蓬莱云气。

向槐堂里。又朋簪清话，依然树色浮空，人影在地。

芳踪梦蝶重寻，幸秦源、暗通尘世。倚征鞍、嗟倦羽飞回，游骢唤起。

好属卢沟月，须令佳会常继。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。